Diari Oficial de la Generalitat Valenciana


Sumari del DOGV 123, del 29-09-1983 (1983/802411)

ORDRE de 5 de setembre de 1983, de la Conselleria de Sanitat, Treball i Seguretat Social, per la que es regulen les Delegacions Territorials de Salut, dependents de la Conselleria.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/09/05/(5)/dof/vci/html**

### Dades del document

Número de DOGV
:   123

Data del DOGV
:   29-09-1983

Secció del DOGV
:   DISPOSICIONS GENERALS

Número del document
:   1983/802411


Data del document
:   05-09-1983

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 5 de setembre de 1983, de la Conselleria de Sanitat, Treball i Seguretat Social, per la que es regulen les Delegacions Territorials de Salut, dependents de la Conselleria.  
El Decret 15/1983, sobre Règim Orgànic i Funcional de la Conselleria de Sanitat, Treball i Seguretat Social, va crear en cadascuna de les províncies d'Alacant, Castelló i València de la Comunitat Valenciana, la Delegació Territorial de Salut, que dependent orgànicament del Conseller, per tractar-se d?òrgans tècnics de l'Administració Sanitària de la Generalitat Valenciana, desplegaran el seu treball sota la coordinació i direcció tècnica i funcional de la Direcció General de Salut.   
La necessitat de donar l'adient desenvolupament a l'esmentada determinació, requerida per l'exigència de reestructurar territorialment l'òrgan d'actuació de la Conselleria a nivell provincial en l'esfera de la Salut, justifica la present Disposició, que ve a articular aquest òrgan i a expressar les funcions per al seu escaient desenvolupament.   
En atenció a aquests motius, i d'acord amb les previsions de l'article 70 i Disposició Final Primera de l'esmentat Decret, aquesta Conselleria ha disposat el següent:   
REGLAMENT D'ESTRUCTURA ORGANICA I FUNCIONAL DE LES DELEGACIONS TERRITORIALS DE SALUT  
CAPITOL PRIMER  
Funcions i estructura orgànica  
Article 1.r  
Per al desplegament de l'acció política i administrativa de la Conselleria de Sanitat, Treball i Seguretat Social en matèria de salut, s'estableix en cadascuna de les províncies de la Comunitat Valenciana una Delegació Territorial de Salut que dependrà orgànicament i políticament del Conseller.   
Article 2.n   
En l'àmbit territorial de la seua província les Delegacions Territorials tindran les funcions següents:   
a) Identificació i anàlisi dels problemes sanitaris en el seu àmbit de competència.   
b) Vigilància sanitària ambiental, alimentària i epidemiològica.   
c) Estudi de casos i problemes sanitaris concrets (brots epidèmics, situacions d'emergència, etc.) i adopció de mesures per al seu control.   
d) Registre, vigilància, inspecció i control de centres, serveis i altres establiments sanitaris de qualsevol naturalesa.   
e) Registre, vigilància, inspecció i control d'indústries alimentàries i d'altres establiments que incidesquen directament o indirecta sobre la salut.   
f) Elaboració de propostes als serveis centrals per al desplegament dels programes sanitaris, horitzontals i verticals, que permeten controlar els problemes de salut.   
g) Desenvolupament dels programes de promoció, protecció i prevenció de la salut de la comunitat i de l'individu, elaborats o aprovats pels Serveis Centrals.   
h) Coordinar els recursos sanitaris provincials i locals, tant materials com personals i econòmics. Seguiment del mapa sanitari.   
i) La Direcció Tècnica dels Serveis Municipals de Salut, inclòsos els de les capitals de província.   
j) Avaluació de l'acció sanitària.   
k) Suport tècnic a altres institucions i comissions d'àmbit provincial.   
l) Exercici de la Policia Sanitària Mortuòria.   
Article 3.r   
L'estructura orgànica de les Delegacions Territorials de Salut serà la següent:   
1. Delegat Territorial de Salut.   
2. Secretaria General.   
3. Secció d'Higiene dels Aliments.   
4. Secció d'Epidemiologia.   
5. Secció de Promoció de la Salut.   
6. Secció de Sanitat Ambiental.   
7. Secció d?Inspecció i Ordenació Sanitària.   
8. Laboratori de Salut Pública.   
CAPITOL SEGON  
Els Delegats Territorials de Salut  
Article 4.t   
El Delegat Territorial de Salut serà nomenat i separat per Ordre del Conseller entre els funcionaris titulars superiors amb competència i qualificació específica en salut pública, d'acord amb la normativa en vigor, establint-s?hi l'accés per concurs de mèrits entre els aspirants.   
El càrrec de Delegat de Salut serà incompatible amb el de qualsevol altra ocupació remunerada pública o privada.   
El Delegat de Salut depén orgànicament i funcionalment del Conseller, i tècnicament del Secretari General Tècnic i del Director General de Salut. En cas de malaltia, absència o vacant serà substituït pel Secretari General.   
Serà la superior autoritat de la província en les matèries de salut atribuïdes a la Conselleria de Sanitat, Treball i Seguretat Social.   
Article 5.é  
Són funcions dels Delegats Territorials de Salut les següents:   
a) La direcció dels serveis de la Delegació Territorial de la Salut.   
b) La coordinació i inspecció dels serveis sanitaris del seu àmbit territorial.   
c) Complir i fer complir les disposicions legals que efecten la promoció, protecció i restauració de la salut.   
d) Sancionar les infraccions sanitàries fins a una quantia de 100.000 pessetes, i incautació i decomissos d'acord amb la normativa vigent.   
e) Presidir les Comissions Provincials que en la jurisdicció sanitària establesca la Conselleria de Sanitat, Treball i Seguretat Social.   
f) Qualsevol altra que els puga ser atribuïda per les disposicions legals.   
CAPITOL TERCER  
La Secretaria General  
Article 6.é  
La Secretaria General, a les ordres directes del Delegat, és l'òrgan coordinador de les diferents unitats administratives de les Delegacions de Salut.   
El Secretari General de la Delegació serà nomenat, mitjançant concurs de mèrits, entre funcionaris públics que pertanyen a cossos de l'Administració per a ingressar als quals s'exigeix títol oficial d'ensenyament superior i estiguen destinats en la Conselleria de Sanitat, Treball i Seguretat Social.   
El Secretari General, que ostentarà la categoria de Cap de Servei, farà de cap de personal de tots els funcionaris de les diferents unitats de la Delegació Territorial.   
Article 7.é  
L'estructura orgànica de la Secretaria General serà:   
1. El Secretari General.   
2. Negociat d'Assumptes Generals, amb funcions de registre i arxiu, personal, habilitació i comptabilitat pressupostària.   
3. Sancions i Recursos.   
4. Recaptació de Taxes.   
CAPITOL QUART  
La Secció d 'Higiene dels Aliments  
Article 8.é  
La funció de la Secció d'Higiene dels Aliments consistirà a fer complir les normes bàsiques i sistematitzades relatives als aliments, condiments estimulants, begudes i aditius, les primeres matèries corresponents i, per extensió, als productes, utensilis i atuells d'ús i consum domèstic.   
Article 9.é  
L'estructura orgànica de la Secció d'Higiene dels Aliments serà la següent:   
1. Negociat d'Ordenació d?Indústries i Establiments Alimentaris, la funció del qual és de proposar el número de Registre de totes les indústries, d'acord amb les reglamentacions tècnico-sanitàries corresponents.   
2. Negociat de Vigilància i Control d?Indústries, Establiments, Instal·lacions i Productes del Sector de l'Alimentació. Les seues funcions són les corresponents a la inspecció, vigilància i control de totes les fases de producció manipulació i comercialització dels aliments, verificant el compliment de les reglamentacions tècnico-sanitàries i les normes dé qualitat higiènica dels aliments.   
CAPITOL CINQUE  
La Secció d'Epidemiologia  
Article 10  
Són funcions de la Secció d'Epidemiologia l'estudi del procés de malaltia en la Comunitat Valenciana, identificant les estructures i els elements dominants, a fi de proporcionar el coneixement adient per a la programació i avaluació de les intervencions sanitàries, així com la realització de vigilància epidemiològica al seu àmbit territorial.   
Article 11  
La Secció d'Epidemiologia tindrà l'estructura orgànica següent:   
1. Negociat de Vigilància Epidemiològica, encarregat del desenvolupament de les tasques que suposen la vigilància epidemiològica, així com les actuacions per al control epidemiològic del cas i l'estudi dels brots epidèmics.  
2. Negociat d'Estudis Epidemiològics, encarregat de l'estudi del procés d'emmalaltir i de la identificació de les estructures i elements dominants, proporcionant la informació per a la planificació i l'avaluació sanitària.   
CAPITOL SISE  
Secció de Promoció de la Salut  
Article 12  
La Secció de Promoció de la Salut està encarregada de desenvolupar els programes d'actuaió amb finalitats de prevenció de la malaltia en l'individu.   
Article 13  
L'estructura orgànica de la Secció de Programació de la Salut serà la següent:   
1. Negociat de Programes Mèdico-Preventius, encarregat de desplegar els programes de protecció maternoinfantil, escolar, etc...   
2. Negociat d'Educació per a la Salut, que desplegarà totes les activitats d'educació sanitària dirigida a la població en general o a grups específics.   
3. Negociat de Centre de Salut, en el qual s'integraran, sota una direcció única, les actuals consultes d'especialistes al servei de la sanitat nacional (puericultors, maternòlegs, odontòlegs, dermatòlegs, etc...), els centres i dispensaris de l'AISNA (antituberculosos, de diagnòstic i orientació terapèutica, de salut mental,etc...) i l'actual Centre de Salut i Vacunació de la Delegació Territorial de Salut. L'activitat a desplegar s'hi farà amb un criteri d'integració i d'incorporació a objectius comuns, dintingint:   
- Exàmens múltiples de salut a població en general, amb risc elevat, grups especials, etc...   
- Salut mental.   
- Vacunació de la població.   
CAPITOL SETE  
Secció de Sanitat Ambiental  
Article 14  
La Secció de Sanitat Ambiental té per funció la vigilància de totes aquelles activitats que produesquen incomoditats o alteren les condicions normals de salubritat i higiene del medi ambient.   
Article 15  
L'estructura orgànica de la Secció de Sanitat Ambiental estarà formada per:   
1. Negociat d'Higiene de la Comunitat, amb funcions de vigilància i control de la qualitat de les aigües, aire i sol; les característiques sanitàries de l'espai urbà i dels locals de pública concurrència, així com la vigilància i control dels residus. S'hi integraran així mateix les xarxes de Vigilància Ambiental.   
2. Negociat d'Ordenació Ambiental. Li correspon la funció d'informar per a aprovar i registrar les activitats especials, tals com abastiment d'aigua, campaments, piscines, indústries de desinfecció i desinsectació, etc...   
3. Negociat d'Higiene Laboral, al qual corresponen les funcions següentes:   
- Realització d'estudis i investigació dels factors de risc higiènic del procès de treball i les seues conseqüències per a la salut, en col laboració amb el Servei de Seguretat i Higiene en el Treball.   
- Assessorar els organismes competents sobre les mesures tendents a la millora de la qualitat del medi ambient laboral.   
-Coordinar amb el Servei de Seguretat i Higiene en el Treball la planificació de l'acció administrativa en matèria d'Higiene Laboral.   
CAPITOL VUITE  
La Secció d?Inspecció i Ordenació Sanitària  
Article 16  
La Secció d'Inspecció i Ordenació Sanitària té com a missió l'ordenació, autorització, vigilància i control dels centres sanitaris, tant del sector públic com del privat. Es consideren centres sanitaris els hospitals, els centres assistencials, els extra-hospitalaris, els bancs de sang, els serveis d'ambulància i transport sanitari, els laboratoris d'anàlisis clíniques, els centres tècnics de Sanitat, farmacioles, magatzems, centres i oficines de farmàcia, els de formació i investigació sanitària i, en general, tots aquells que per la seua finalitat principal o per les tècniques que utilitzen, tenen naturalesa sanitària.   
Article 17  
L'estructura orgànica de la Secció d?Inspecció i Ordenació Sanitària serà la següent:   
1. Negociat d?Inspecció de Centres Sanitaris, que tindrà com a funció la vigilància i control de tots els centres sanitaris, per a la qual cosa s?hi farà, almenys, una visita anual.   
2. Negociat d'Ordenació Sanitària, la missió del qual és emetre informes sobre els expedients dels centres sanitaris, el seguiment del mapa sanitari, informar sobre visats de publicitat mèdico-sanitària, i dels expedients sobre cementeris, així com tramitar les autoritzacions per al trasllat de cadàvers.   
CAPITOL NOVE  
El Laboratori de Salut Pública  
Article 18  
El Laboratori de Salut Pública, amb nivell orgànic de Secció, proporcionarà elsuport adient a les altres unitats; la seua funció serà de contribuir, mitjançant proves analítiques, als estudis epidemiològics, al diagnòstic diferencial de les malalties i al control alimentari d'aigües de beguda i del medi ambient.   
Article 19  
L'estructura orgànica del laboratori de Salut Pública, estarà formada per les unitats següents, amb nivell orgànic de nogociat, que desplegaran les tècniques que li són pròpies.   
1. Anàlisis clíniques.   
2. Química.   
3. Microbiologia i immunologia.   
4. Anàlisi Instrumental.   
DISPOSICIO ADDICIONAL  
Se suprimeixen les capçaleres de Regió Sanitària, que havien integrat les Direccions Provincials de Salut, les funcions i competències de les quals han estat transferides a la Comunitat Valenciana.   
DISPOSICIONS TRANSITORIES  
Primera.-Els titulars de les Direccions Provincials que havien estat nomenats per concurs de mèrits i que exercien l'esmentat càrrec en el moment de la publicació de la present Ordre, passaran a ostentar el càrrec de Delegat Territorial de Salut.   
Segona.-L'adscripció de personal a qualsevol de les direccions de Negociat, Secció o Servei establertes en aquesta Ordre tindrà caràcter provisional i es considerarà efectuada amb les limitacions i efectes previstos en l'Ordre de la Presidència del Consell de la Generalitat Valenciana de 2 de febrer de 1983.   
DISPOSICIO FINAL  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, a 5 de setembre de 1983.   
El Conseller de Sanitat, Treball i Seguretat Social,   
MIQUEL MILLANA I SANSATURIO


Còpia Permalink ELI